|  |  |
| --- | --- |
| **Balles** | **Vērtējuma skaidrojums** |
| 10 balles  (izcili) | Prot plānot idejas īstenošanai paredzēto laiku, patstāvīgi izvēlas darbam nepieciešamos materiālus, uzdevumu veic ar radošu pieeju un izprot paša radītās idejas vērtību. Patstāvīgi strādā pie dažāda veida studijām, vāc un apkopo metodiskos materiālus. |
| 9 balles  (teicami) | Audzēknis parāda nevainojamas zināšanas, augsti attīstītas domāšanas un radošā darba prasmes. Ir laba telpiskuma izjūta, darba gaitā spēj patstāvīgi vērtēt darba attīstību atbilstoši uzdevumam un savai iecerei. |
| 8 balles  (ļoti labi) | Uzdoto veic apzinīgi, parāda labus dotumus un spējas kā arī attīstītas gribas īpašības, darbos parādās radošo spēju iezīmes, spēj aizstāvēt savu viedokli. |
| 7 balles  (labi) | Apgūst mācību priekšmeta programmas prasības. Audzēknis prot zināšanas un prasmes izmantot pēc parauga, uzdoto veic apzinīgi, strādā patstāvīgi, zināšnās un prasmēs sastopami nesvarīgi trūkumi. |
| 6 balles  (gandrīz labi) | Apgūtas mācību priekšmeta programmas prasības. Audzēknis zin pamatprincipus, taču iemaņas un prasmes ir nepietiekoši stabilas un pārliecinošas (nespēj patstāvīgi veikt uzdevumu, bieži lūdz konsultāciju). |
| 5 balles  (viduvēji) | Pamatvilcienos apgūta mācību programma, taču zināšanās un prasmēs ir daudz trūkumu, uzdoto veic inerti. |
| 4 balles  (gandrīz viduvēji) | Mācību programma apgūta aptuveni 50% apjomā. Zināšanas un prasmes ir nestabilas, neatšķir būtisko no mazsvarīgā, uzdoto veic bez īpašas intereses. |
| 3 balles  (vāji) | Zināšanas, prasmes un iemaņas apgūtas virspusēji, tās ir nepietiekošas. Audzēknis pieļauj daudz kļūdu,neizpilda skolotāja norādījumus. |
| 2 balles  (ļoti vāji) | Apgūtas atsevišķas zināšanas, prasmes un iemaņas, bet nav spēju tās praktiski izmantot. Nav intereses par mācībām. |
| 1 balle  (ļoti, ļoti vāji) | Nav izpratnes par priekšmeta būtību un iemaņām tajā. |

**Vērtēšanas kritēriji Bēnes Mūzikas un mākslas skolas**

**Vizuāli plastiskās mākslas un Datordizaina programmās**

Izstrādāja I.Ceriņa